בשנת 2000 סייע וסט לנבחרת ניגריה לסיים במקום השני בגביע אפריקה לאומות 2000, לאחר הפסד בפנדלים בגמר לנבחרת קמרון. בגביע אפריקה לאומות 2002 וסט וניגריה סיימו במקום השלישי, לאחר הפסד 2-1 לנבחרת סנגל בחצי הגמר. הטורניר הגדול האחרון בו וסט השתתף היה מונדיאל 2002. וסט פתח במונדיאל זה בשני משחקים בשלב הבתים שנחשב ל"בית מוות" עם נבחרות אנגליה, שוודיה וארגנטינה. בסיום שלב הבתים הודחה ניגריה מהמונדיאל עם נקודה אחת בלבד. וסט הואשם אחרי המונדיאל על ידי מאמנו פסטוס אוניגבינדה בהדחתה של הנבחרת, משום שזלזל בהוראותיו ובז להן.